Sopranoja shqiptare, koncert në sallën historike Carnegie Hall 
Carnegie Hall, salla më e vjetër e koncerteve në qytetin Nju Jork, hapi për herë të parë dyert për publikun më 1891
Sopranoja shqiptare Ramona Tullumani ngjitet në skenën e sallës historike të koncerteve në Nju Jork, Carnegie Hall. Kjo është hera e parë për të në një skenë amerikane. Në një intervistë për Zërin e Amerikës zonja Tullumani thotë se spektatorët do të kenë rast të shijojnë një program të pasur të muzikës klasike. thotë ajo. Nisur nga numri i madh i shqiptarëve që jetojnë në Shtetet e Bashkuara, artistja Tullumani ka përgatitur edhe një befasi për shqiptaro-amerikanët, që adhurojnë operan. ”, thotë Ramona për Zërin e Amerikës. Zonja Tullumani është e ftuar speciale në koncertin e drejtuar nga dirigjenti Leonardo Quadrini, ku do të marrin pjesë edhe emra të tjerë të muzikës klasike, siç është tenori Anthony Freda. Të dalësh para publikut amerikan, në sallën e koncerteve Carnegie Hall, është një arritje e madhe, thotë artistja shqiptare. thotë ajo. Zonja Tullumani thotë se opera italiane adhurohet në mbarë botën, prandaj shprehet e bindur se do të pëlqehet edhe nga publiku amerikan. Carnegie Hall, salla më e vjetër e koncerteve në qytetin Nju Jork, i hapi për herë të parë dyert për publikun më 1891. Në çdo sezon, kjo qendër organizon rreth 200 koncerte nga artistët më të mirë në botë, në tre skena madhështore. Ardhja deri këtu ishte një rrugëtim i vështirë për artisten me origjinë shqiptaro-bullgare, e cila është soliste në operan e Tiranës dhe në atë të Sofjes. Ajo këshillon të gjithë artistët e rinj që të synojnë skenat ndërkombëtare, por pa harruar rrënjët e tyre. përfundon ajo. Zonja Tullumani thotë se opera në Shqipëri përballet me probleme të shumta, që shpesh herë e zbehin interesimin e të rinjve për operan. Por ajo shton se artistët që nuk dorëzohen para këtyre sfidave, e kanë të sigurt ngjitjen në skena të mëdha botërore.